kardosdrur/scandi-wiki huggingface dataset:
French Open-mesterskabet i herresingle 2017

French Open-mesterskabet i herresingle 2017 var den 116. turnering om French Open-mesterskabet i herresingle. Turneringen var en del af French Open 2017 og blev spillet i Stade Roland Garros i Paris, Frankrig. Hovedturneringen med deltagelse af 128 spillere blev spillet i perioden 28. maj - 11. juni 2017, mens kvalifikationen afvikledes den 22. - 26. maj 2017.

Novak Djokovic var forsvarende mester, da han året forinden havde vundet French Open-mesterskabet i herresingle for første gang, men han tabte i kvartfinalen til Dominic Thiem med 7-6, 6-3, 6-0.

Rafael Nadal vandt turneringen med finalesejr over Stan Wawrinka 6-2, 6-3, 6-1 og blev dermed den første spiller i den åbne æra, der har vundet den samme grand slam-titel i single for 10. gang. Før det delte han rekorden på ni singletitler ved samme mesterskab med Martina Navratilova, der vandt ni Wimbledon-mesterskaber i damesingle.

Højdepunkter

Pengepræmier og ranglistepoint 

Den samlede præmiesum til spillerne i herresingle androg € 14.408.000 (ekskl. per diem), hvilket var en stigning på godt 13 % i forhold til året før.

Hovedturnering

Deltagere 

Hovedturneringen havde deltagelse af 128 spillere, der var fordelt på:
 104 direkte kvalificerede spillere i form af deres ranglisteplacering pr. 17. april 2017 (seks uger før turneringens start).
 8 spillere, der havde modtaget et wildcard.
 16 spillere, der var gået videre fra kvalifikationsturneringen.

Efter lodtrækningen til hovedturneringen meldte en af de direkte kvalificerede spillere afbud, hvilket gav plads til en lucky loser fra kvalifikationen.

Roger Federer var den eneste blandt ATP's verdensranglistes bedste 32 spillere, der meldte afbud til turneringen.

Seedede spillere 

De 32 bedst placerede af deltagerne på ATP's verdensrangliste pr. 22. maj 2017 blev seedet:

Wildcards 

Otte spillere modtog et wildcard til hovedturneringen. Deres verdensranglisteplacering pr. 22. maj 2017 er angivet i parentes. Ingen af wildcard-spillerne nåede længere end til anden runde i hovedturneringen.

Kvalifikanter 

16 spillere kvalificerede sig fra kvalifikationsturneringen til hovedturneringen. Ingen af kvalifikanterne nåede længere end til anden runde i hovedturneringen.

Derudover blev der plads til en lucky loser fra kvalifikationen i hovedturneringen.

Se afsnittet Kvalifikation.

Resultater

Ottendedelsfinaler, kvartfinaler, semifinaler og finale

Første, anden og tredje runde

Se også 
 French Open-mesterskabet i damesingle 2017
 French Open-mesterskabet i herredouble 2017
 French Open-mesterskabet i damedouble 2017
 French Open-mesterskabet i mixed double 2017

Eksterne henvisninger 
 French Open

Noter 

French Open 2017
French Open-mesterskabet i herresingle
ATP World Tour 2017
Uruk-kulturen

Uruk-kulturen var en forhistorisk kultur i Mellemøsten i det 4. årtusinde f.Kr. Den markerede overgangen fra neolitisk tid til bronzealderen. Uruk-kulturen omfatter en tidsperiode fra omkring 4.100 f.Kr. til 3.000 f.Kr. Den inddeles gerne i delperioderne I-VI.

Kulturen har navn efter oldtidsbyen Uruk i det sydlige Mesopotamien, men fund fra kulturen er blevet gjort mange steder i Mellemøsten. Blandt de vigtigste fundsteder regnes, foruden selve Uruk, Abu Sharein (Eridu) i det sydlige Irak, Godin Tepe og Susa i det vestlige Iran, Habuba Kabira i Syrien og Arslantepe i Tyrkiet. 

Uruk-kulturens underhold var baseret på jordbrug, og bosættelserne lå først i den frugtbare halvmåne. Udviklingen af kunstvanding gjorde det muligt at bosætte sig og opdyrke de store flodsletter ved Eufrat og Tigris i Mesopotamien, hvilket senere førte til en stor befolkningsstigning. Dermed blev der skabt grundlag for organiserede stater og de første egentlige byer. Ved overgangen til Jemdet Nasr-perioden opstod forløbere til et skriftsprog i administrationen af jordejendommene.

Litteratur
 Guillermo Algaze: The Uruk World System : The Dynamics of Early Mesopotamian Civilization. Chicago University Press (1993).
 Mitchell S. Rothman (red.): Uruk Mesopotamia and Its Neighbours : Cross-cultural Interactions and Their Consequences in the Era of State Formation. Santa Fe: James Currey Publishers (2001).

Mesopotamien
Højkulturer
Humlum Brød

Humlum Brød A/S er en dansk privatejet virksomhed, der producerer tarteletter, tærtebunde, mørdej og butterdej. De tre sidstnævnte er kun til engrossalg, primært til cateringvirksomheder. Virksomheden er, på trods af navnet, beliggende i Hjerm.
Virksomheden er i dag, efter overtagelsen af tarteletproduktionen fra Tylstrup Kager, ejet af Kakes A/S med 50% og de resterende 50% delt mellem familien Harregaard.

Humlum Brød A/S er danmarks suverænt største producent af tarteletter, med en andel på ca. 70% af den totale produktion i Danmark. Udover produktionen af eget mærke produceres også private label produkter. Virksomheden eksporterer pr. 2014 ca. 15% af produktionen primært til Norge, Sverige, Rusland og Finland.

Virksomheden har som en del af sin strategi satset på at promovere sig med nogle bud på hvordan deres produkter kan være med til at reducere madspild, og afleverer en del rest- og overskudsprodukter til foderbrug.

Ved indførelsen af fedtafgiften i oktober 2011 oplevede virksomheden en eksplosiv efterspørgsel efter produkter i tiden op til 1. oktober 2011, da mange supermarkeder hamstrede produkterne for at slippe billigere.

Siden 2010 har virksomheden været hovedsponsor til den årlige Odense Tartelet Festival, beskrevet som: "verdens største hyldest til den lækre sprøde tartelet."

Historie
Virksomheden startede i 1980 da Karen og Henning Harregaard overtog bageriet i Humlum. I 1988 påbegyndtes produktion af tarteletter, og efter adskillige udvidelser af bageriet over en kortere årrække lejer man sig ind i lokalerne i Hjerm, samtidig med flytningen deles virksomheden i to enheder, tarteletdelen og den traditionelle håndværksbagerdel. 1997 Sælges bageriet i Humlum og lokalerne i Hjerm købes, i forlængelse heraf omdannes virksomheden i 1998 til et aktieselskab. Virksomheden er sidenhen blevet udvidet ad flere omgange. I 2011 overtog Humlum Brød tarteletproduktionen fra Tylstrup Kager, samtidig blev perioderne med toholdsskift udvidet, og senere blev det til treholdsskift, så der i dag produceres i døgndrift. Humlum Brød har i maj 2016 købt nabogrunden til virksomheden for at gøre plads til en eventuel udvidelse igen.

Kilder

Bagerier i Danmark
The Devil's Bleeding Crown

"The Devil's Bleeding Crown" den første single fra det danske heavy metalband Volbeats sjette studiealbum Seal the Deal & Let's Boogie, der udkommer 3. juni 2016. Sangen nåede nummer 1 på Billboards mainstream rockliste som den femte af gruppens singler.

Baggrund 
Den første halvdel af sangen blev spillet første gang under en koncert i San Antonio. Sangen blev spillet første gang i fuld længde ved gruppens koncert i Tusindårsskoven i Odense den 1. august 2015. Volbeat havde med vilje havde gemt til koncerten i Danmark.

Gruppen spillede det live flere gange ved forskellige koncerter, for at finde ud af om nummeret fungerede godt, inden de indspillede det i studiet. Sangen blev indspillet i Hansen Studios i Ribe, ligesom resten af albummet og gruppens tidligere udgivelser.

Musikvideo 
I første omgang, blev der udgivet en musikvideo med teksten til sangen den 13. april 2016.

En måned senere, den 13. maj, blev der offentliggjort en ny musikvideo, der er instrueret af Plastic Kid (Jakob Printzlau), som også har instrueret videoerne til "16 Dollars", "Cape of Our Hero" og "Lonesome Rider". Videoen blev annonceret samtidig med, at gruppen offentliggjorde at Kaspar Boye Larsen blev deres nye bassist. Boye Larsen medvirker også i videoen, der optaget i et gammelt hus, som skulle rives ned. I videoen ses en stor samling mennesker, der holder fest. Festen eskalerer og bliver vildere og vildere. På et tidspunkt ankommer en voodoodoktor i form af sort mand med et kranie malet på ansigtet og en høj hat.

Spor

Hitlister

Medvirkende 
 Michael Poulsen – vokal, guitar
 Rob Caggiano – leadguitar, rytmeguitar
 Jon Larsen – trommer
 Kaspar Boye Larsen - bas

Referencer

Eksterne henvisninger 
 

Sange fra 2016
Singler fra 2016
Volbeat sange
Jenka

Jenka (fi. jenkka eller letkajenkka) er en finsk selskabsdans i 2/4-takt.

I dansen står alle på en lang række og holder den foranstående på skuldrene. Dansen er meget enkel og består af to spark til venstre efterfulgt af to spark til højre, et hop frem, et hop tilbage og til sidst tre hop fremad.

Dansen opnåede stor popularitet i begyndelsen af 1960'erne, da den blev lanceret i TV hos Volmer Sørensen af det dansende søskendepar Bo og Britt Bendixen.

Noter

Eksterne henvisninger 
 The Finnish Jenka All-Stars - Letkis (Jenka) (1964) (melodien til Jenka)

Verdensmusik
Danse
Musik fra Finland
For evigt

For evigt kan hentyde til flere artikler:

 "For Evigt (sang)" - sang fra 2016 af det danske heavy metalband Volbeat
 For evigt (film) - dansk stumfilm fra 1913
 For evigt (film fra 1998) - film fra (1998)
 For evigt (film fra 2023) - dansk spillefilm fra 2023 instrueret af Ulaa Salim.
For Evigt (sang)

"For Evigt" den anden single fra det danske heavy metalband Volbeats sjette studiealbum Seal the Deal & Let's Boogie, der udkom 3. juni 2016. Singlen blev udgivet den 29. april 2016 og er en duet mellem gruppens forsanger Michael Poulsen og Johan Olsen ligesom på "The Garden's Tale". Teksten er på dansk og engelsk. En udgave udelukkende på engelsk med Poulsen som eneste vokal bliver udgivet i Nordamerika og hedder "The Bliss".

Baggrund 
Sangen er skrevet af gruppens primære sangskriver Michael Poulsen. Den er indspillet i Hansen Studios med Jacob Hansen som producer, ligesom gruppens øvrige udgivelser.

Ifølge Poulsen handler sangen om at huske de gode ting i livet og fejre dem, da ingen ved om der er et liv efter døden.

Sangen er en duet mellem Poulsen og Johan Olsen fra Magtens Korridorer. Første gang Olsen samarbejdede med gruppen var på sangen" The Garden's Tale" på albummet Rock The Rebel / Metal The Devil fra 2007. Versene bliver sunget på engelsk, mens omkvædene bliver sunget på dansk. Ligesom ved deres første samarbejde er det Poulsen der synger de engelske tekster, mens Olsen synger de danske. En udgave af sangen udelukkende med engelsk tekst bliver inkluderet i den nordamerikanske udgave af albummet, hvor Poulsen synger hele teksten.

På sangen medvirker musikeren Rod Sinclair som spiller banjo. Han spillede ligeledes banjo på det foregående album, Outlaw Gentlemen & Shady Ladies fra 2013.

Musikvideo 
Der blev udgivet en musikvideo til sangen den 29. april 2016, som indeholder teksten. En tilsvarende udgave blev udgivet til "The Bliss" med den engelske tekst.

Spor

Medvirkende 
 Michael Poulsen – vokal, guitar
 Rob Caggiano – leadguitar, rytmeguitar
 Jon Larsen – trommer
 Rod Sinclair – banjo

Modtagelse 
Ifølge Frank Thiessies fra det tyske musikmagasin Metal Hammer gjorde den danske tekst og den næsten operetteagtige tekst sangen til en midttempo rocksang. Thiesses skrev ligeledes at "brugen af banjo og de harmoniske baggrundsvokaler gør sangen folkloristisk i stil med Mumford & Sons". "For Evigt" var blandt musikmagasinet GAFFAs 11 essentielle sange fra maj måned 2016.

I august 2016 modtog nummeret platin.

Ved P3 Guld vandt "For Evigt" prisen "Årets lytterhit", der bliver stemt af radiostationens lyttere via SMS. Det er den fjerde af gruppens sange, der har modtaget denne pris, efter "The Gardens Tale" (2007), "Maybellene i Hofteholder" (2009) og "Fallen" (2011).

"For Evigt" modtog GAFFA-prisen 2016 for "Årets Danske Hit".

I april 2018 udgav Nordjyske en top 10 over de største danske hits nogensinde baseret på salgstal, hitlisteplaceringer, kunstnerkarrierer og stemmer fra lytterafstemningen på radionordjyske.dk, hvor "For Evigt" var nummer ni, som listens nyeste sang.

Hitlister

Referencer 

Sange fra 2016
Singler fra 2016
Volbeat sange
Fantastic Four (film fra 2015)

Fantastic Four er en 2015 amerikansk superheltefilm, der er baseret på Marvel Comics superhelteteamet af samme navn. Det er den tredje Fantastic Four film, der kører i biografen. Filmen er udgivet af 20th Century Fox, og en genstart af Fantastic Four filmserien. Filem er instrueret af Josh Trank, som skrev manuskriptet sammen med Jeremy Slater og Simon Kinberg. Filmens stjerner er Miles Teller, Michael B. Jordan, Kate Mara, Jamie Bell, Toby Kebbell, Reg E. Cathey, og Tim Blake Nelson. I Fantastic Four skal holdet lære at udnytte deres overmenneskelige evner.

Medvirkende 
 Miles Teller som Reed Richards / Mr. Fantastic
 Michael B. Jordan som Johnny Storm / The Human Torch
 Kate Mara som Susan "Sue" Storm / The Invisible Woman
 Jamie Bell som Ben Grimm / The Thing
 Toby Kebbell som Victor von Doom / Doom
 Reg E. Cathey som Franklin Storm
 Tim Blake Nelson som Harvey Allen

Produktion 
Udviklingen af filmen begyndte i 2009, efter at Fox annoncerede planer om at genstarte filmserien. Trank blev ansat som instruktør i juli 2012, og hovedpersonerne blev castet i januar 2014. Optagelserne begyndte i Maj 2014 i Baton Rouge, Louisiana og varede i to måneder. Da man var utilfreds med filmen fra Fox's side, fik man gennemført genoptagelse af nogle scener. Dette foregik i januar 2015.

Modtagelse 
Filmen havde premiere i New York City den 4 august, 2015. Den blev udgivet den 7. august i USA. Filmen modtog dårlige anmeldelser for sin historie og special effects. Filmen havde kun et overskud på ca. $50 mio. Med et budget på $120 mio, tjente den "kun" $168 mio. Ved Golden Raspberry Awards 2015, vandt den i kategorien for Dårligste Instruktør og  Værste Film (sammen med Fifty Shades of Grey), og blev desuden nomineret til årets Værste Manuskript.

Referencer

Eksterne henvisninger 
 
 

Amerikanske film fra 2015
Film fra 20th Century Fox
Actionfilm fra USA
Eventyrfilm fra USA
Science fiction-film fra USA
Engelsksprogede film
Fantastic Four
Youth Is Wasted on the Young

Youth Is Wasted on the Young er debutalbummet fra den danske poptrio Scarlet Pleasure, der udkom den 13. maj 2016 på Copenhagen Records. Albummet er bl.a. produceret i Los Angeles sammen med den amerikanske producer Om'Mas Keith, der tidligere har arbejdet med Jay-Z og Frank Ocean.

Spor 

Noter
  angiver co-producer

Hitlister

Ugentelige hitlister

Årslister

Certificering

Kilder 

Debutalbum fra 2016
Popalbum fra Danmark
Scarlet Pleasure-album
Otto Mueller

Otto Mueller (født 16. oktober 1874 i Liebau i Schlesien i Preussen, død 24. september 1930 i Breslau) var en tysk expressionistisk maler og grafiker.

Otto Mueller var et af medlemmerne af kunstnersammenslutningen Die Brücke, og fra 1919 lærer ved akademiet i Breslau. Muellers værker havde ofte primitivistiske indslag, meget kredsede omkring skønhed og menneskets nærhed til naturen, som en længsel efter Arkadien. Hans stil viser blandt andet inspiration fra Gauguin.

Muellers værker blev kraftigt udskældt af nazisterne og blev vist på udstillingen Entartete Kunst ("udartet/dekadent kunst") i München 1937, hvor det nazistiske regime udstillede den "dekadente" kunst.

Galleri

Noter

Eksterne links 

Personer fra Schlesien
Malere fra Tyskland
Tyskere i 1800-tallet
Tyskere i 1900-tallet
Simiiformes

Simiiformes (syn. Anthropoidea) er det videnskabelige navn for den zoologiske infraorden aber. De kaldes også for de højere primater og består af østaber og vestaber. Simiiformes opstod for omkring 40 millioner år siden, som søstergruppe til spøgelsesaberne (Tarsiiformes).

Til aberne medregnes de store menneskeaber (Hominidae), der også indbefatter mennesket (Homo sapiens). I almindeligt sprogbrug regnes mennesket dog ikke som en abe.

Klassifikation 
En oversigt over familier i Simiiformes og deres placering i ordenen primater:

 ORDEN PRIMATES
 Underorden Strepsirrhini: halvaber
 Underorden Haplorhini: spøgelsesaber og aber
 Infraorden Tarsiiformes: spøgelsesaber
 Infraorden Simiiformes: aber
 Parvorden Platyrrhini: vestaber
 Familie Callitrichidae: egernaber
 Familie Cebidae: kapucineraber og dødningehovedaber
 Familie Aotidae: nataber
 Familie Pitheciidae: springaber, sakiaber og uakarier
 Familie Atelidae: brølaber, edderkopaber og uldaber
 Parvorden Catarrhini: østaber
 Overfamilie Cercopithecoidea: hundeaber
 Familie Cercopithecidae
 Overfamilie Hominoidea: menneskeaber
 Familie Hylobatidae: gibboner
 Familie Hominidae: store menneskeaber

Se også 
 Abe

Noter

Eksterne henvisninger 

Primater
Lorenz van Steenwinckel

Lorenz van Steenwinckel (født 1585, død 1619) var en flamsk-dansk arkitekt og billedhugger, søn af Hans van Steenwinckel den ældre og broder til Hans van Steenwinckel den yngre.

Fra 1613 var han ansvarlig for en række byggeprojekter under kong Christian IV, herunder kongens kapel i Roskilde Domkirke, Trefoldighedskirken i Kristianstad, samt Børsen, som hans bror færdiggjorde efter Lorenz' pludselige død i 1619.

Vurderingen af Steenwincels bidrag har varieret, nogle kunsthistorikere har givet ham ansvaret for mange af de vellykkede bygninger, men andre har set mere af ham som murer og stenhugger. Et tegn på det sidste er, at det i kontrakterne tydeligt er skrevet, at han skal arbejde i henhold til tegninger leveret af kongen.

Kilder 
 Den store danske
 

Arkitekter fra Danmark
Pøl Hegn

Pøl Hegn eller  Pøleskov (på tysk Pöhler Gehege) er et skovområde beliggende mellem Slesvig by og Skovby i Sydslesvig i den nordtyske delstat Slesvig-Holsten. Skoven udgør samen med Slesvig Dyrehave et større sammenhængende skov- og naturområde, der har stor rekreativ og kulturhistorisk betydning. Pøleskoven er overvejende præget af løvtræer, der er flere vandrestier.

I 1800-tallet blev der fundet et moselig i tørvegravene ved Kongshvile (tysk Königswille) ved randen af Pøl Hegn. 

Under 1. Slesvigske Krig i april 1848 kom det i Pøl Hegn og Dyrehaven til flere sammenstød mellem danske og tyske soldater.

Litteratur
 Christian Jensen: Schleswig und Umgebung. Ein Führer nebst Plan der Stadt und des Gehölzes, Slesvig 1905

Noter 

Sydslesvig
Skove i Sydslesvig
Dyrehave (Slesvig)

Dyrehaven (også Gottorp Dyrehave, tysk Schleswiger Tiergarten) er et skovområde beliggende vest for byen Slesvig i Sydslesvig i det nordlige Tyskland.

Beskrivelse
Skoven er samen med Pøl Hegn en del af et større sammenhængende naturområde, der har stor rekreativ og kulturhistorisk betydning. Den består overvejende af løvskov med træsorter som eg og birk, men der er også åbne mosearealer, åer, et lille vandfald og stejle stier såsom Vikledal (Wickeltal). Skoven krysses fra sydvest af Kolonnevejen, der blev anlagt af danske ingeniører før 1864 og skulle tjene et direkte tilbagetog fra Dannevirke udenom Slesvig by ud til Flensborgvej<ref>H. V. Clausen: Sønderjylland - en rejsehåndbog, København 1920, side 126</ref>. Mod sydøst går skoven over i den botanisk værdifulde Nyværkave som Gottorps barokhave. Dyrehaven var i 1700-tallet Gottorphertugers jagtdistrikt. 

Under Slaget ved Slesvig d. 23. april 1848 - det andet slag under 1. Slesvigske Krig - kom det i Dyrehaven og Pøl Hegn til flere sammenstød mellem danske og tyske soldater. 

Skoven rummer et 96 hektar stort Natura 2000- og habitatområde (FFH-Gebiet) (1423-302 Tiergarten) og  er en del af Naturpark Slien 
Spøgelseshistorie
Ifølge  folkelegenden blev Abels lig - efter at han som genganger skulle have forstyrret gudstjenesterne i Slotskirken - flyttet fra Gottorp Slot til et sumpet skovområde i den sydøstlige del af Dyrehaven ved Kroen ved Stampemøllen, hvor liget blev nedsænket og fik rammet en pæl igennem sig. Op til vore dage skal han spøge som deltager i den vilde jagt som straf for mordet på sin broder Erik Plovpenning. I skoven står der i dag (dog ikke på det originale sted) en mindesten med indskriften Abels Grab 1252 (Abels grav 1252). Det oprindelige gravsted skal endnu i 1700-tallet have været markeret ved en pæl .

Billeder

Literattur
 Christian Jensen: Schleswig und Umgebung. Ein Führer nebst Plan der Stadt und des Gehölzes'', Slesvig 1905

Eksterne henvisninger

Noter 

Slesvig by
Skove i Sydslesvig
Eiríks saga víðförla

Eiríks saga víðförla (norrønt) eller Erik den vidfarnes saga er en fornaldersaga om normanden Eirik Throndssønn fra Trondheim som drager verden rundt i sin søgen efter Údáinsakr. Den blander Údáinsakr fra nordisk mytologi med forestillingen om himmelen i kristendommen.

Rejsen går via Danmark, hvor han få følgeskab af en kongesøn, der ligeledes hedder Erik, til Miklagard og videre til Indien inden han vender hjem igen.

Sagaen om Erik den vidfarne blev nedskrevet af den islandske præst Jon Tordsson (Jón Þórðarson) i slutningen af de to Olavssagaer i Flatøbogen som blev skrevet på Island i slutningen af 1300-tallet, sandsynligvis fuldført i 1394.

Eksterne henvisninger 
 The saga in Old Norse at «Norrøne Tekster og Kvad»
 The Tale of Eirik the Traveller translated by Peter Tunstall 
 The saga in English translation by Tunstall with Facing Old Norse Text 
 

Nordisk litteratur fra middelalderen
Litteratur fra Island
Solfærd

Solfærd (evt. Solrejse; ; ; ) er en skulptur i Reykjavík, Island, der blev skabt af kunstneren Jón Gunnar Árnason (1931-1989) i 1986 og indviet i 1990. Den er placeret ved havnefronten, "Sæbraut" ('Havvej'?)

Skønt det er nærliggende at opfatte skibet som et vikingeskib, var Árnasons intention en anden. Skibet er snarere resultatet af en forestillet rejse mod den nedgående sol fra en rejse fra Mongoliet vestover, hvor endestationen blev Island, som man nåede på den sidste del med færden over havet.

Noter

Eksterne henvisninger 

 "Sólfar – Das Sonnenschiff" fra Inreykjavik.is
 'sólfar' i Ordabok.is

Bygninger, konstruktioner og anlæg i Reykjavik
Kultur i Reykjavik
Skulpturer
Riboflavin

Riboflavin eller B-vitamin2 (tidligere G-vitamin) er et vandopløseligt vitamin. Det blev isoleret i 1930'erne fra mælk og viste sig at være en vandopløselig krystallinsk struktur med gulgrøn farve (flavus er latin for 'gulagtig'). Riboflavin er et nukleosid som består af en kvælstofholdig base og sukkerderivatet ribitol. Riboflavin indgår i to coenzymer: flavinmononukleotid (FMN) og flavinadenindinukleotid (FAD) som begge har stor betydning for kroppens iltning. Hvis en fosforgruppe kobles på riboflavinmolekylets femte carbonatom dannes FMN, som til gengæld indgår som byggesten i FAD.

Riboflavin er centralt for cellernes energiproduktion og behøves for kulhydrat-, fedt- og proteinforbrænding. Vitaminet deltager også i produktionen af flerumættede fedtsyrer og flere vigtige hormoner. Det aktiverer og understøtter flere andre næringsstoffer i deres effekter, blandt andet niacin, folsyre og pyridoxin (vitamin B6) samt vitamin K. En anden vigtig funktion er at nedbryde forskellige gifte og stoffer i leveren. Riboflavin er også en af kroppens vigtigste antioxidanter. Konverteringen af riboflavin til dens aktive enzymformer hæmmes ved forværret skjoldbruskkirtelfunktion samt ved forstyrret funktion i binyrerne.

Mangel på riboflavin viser sig som irriterende sprækker i mundvigene, angulær cheilitis, som kan udbedres med B-vitamintabletter med B2. I maden findes riboflavin i lever, nyre, mælk og yoghurt (og i berigede havre- og sojamælkesorter). Det findes derudover i flere forskellige planter, herunder flere fuldkornssorter, mandler, sesamfrø, champignoner, quinoa og svesker.

Når riboflavin anvendes som madfarve har det E-nummeret 101.

Referencer 

Vitaminer
Ernæring